
NR. SC2020- 17219/28.07.2020
RAPORT DE SPECIALITATE

privind acordul Consiliului Local pentru efectuarea lucrărilor de Reabilitare a Ceas Floral amplasat în Timișoara, înscris în CF 448135, Top 448135
Având în vedere Referatul de aprobare nr.SC2020-17220/28.07.2020 a Primarului Municipiului Timișoara și Proiectul de hotărâre privind acordul Consiliului Local pentru efectuarea lucărilor de Reabilitare Ceas Floral amplasat în Timișoara, CF 448135, Top 448135.
Facem următoarele precizări:

Prin Certificatul de urbanism nr. 3785 din 18.12.2019 eliberat în scopul “Reabilitării Ceas Floral CF 448135, Top 448135,, teren situat intravilan, proprietar Statul Român pe teren (A1.1), Municipiului Timișoara (A1.1), s-a solicitat acordul Consiliului local  privind lucrările de Reabilitare Ceas Floral amplasat în Timișoara, CF 448135, Top 448135.
Lucrările propuse se vor realiza cu respectarea legislației în vigoare: Legea nr.50/1991, PUZ aprobat prin HCL 52/1999 și LMI 2010 – Zonă centrală cu funcțiuni compelxe specifice conform Puz, situl urban "Cetatea Timișoara" la limita cu zona verde, regim de înălțime existent P POT max=80%, HCL 455/2014, L114/96, RLU  pentru zona centrală și Regulamentul aferent PUZ aprobat prin HCL 52/1999, HG 525/96, OMS 119/2014, Codul Civil și întreaga legislație. Se va respecta caracterul arhitectural al imobilului.
Propunem  efectuarea lucrărilor de Reabilitare a Ceasului Floral CF 448135, Top 448135, obiectiv situate în zona central a Timișoarei din vecinătatea Hotelului Continental, ridicat în anii 70 pe locul fostei  Cazarme Transilvania, Ceasul Floral a devenit un simbol pentru oraș, însă datorită trecerii timpului are multe defecte generate de deplasarea fundațiilor ca urmare  a fundării în umpluturi sub limita de înghet, la cca 0,60 m față de cota terenulului natural, deplasări  care au produs degradări mari la pereții interiori și in anumite zone de alipire a zidului de sprijin din spatele ceasului.Clădirea ceasului nu este prevăzută cu stâlpișori și centuri de consolidare structurală ceea ce a favorizat deschiderea fisurilor și mai mult ca urmare a deplasărilor  fundațiilor și a fenomenului de gelivitate clădirea rămânând fără tencuieli.   
Interventia va fi de natura structurala si estetica -reabilitarea si consolidarea elementelor structurale degradate, in spiritul constructiei si intregii zone. Se vor reabilita elementele atat interioare, cat si exterioare cu tencuieli decorative. Se vor replanta flori si se vor realiza aranjamente florale in jardinierele existente care vor fi reparate si finisate.Se va demola structura jardinierelor laterale dupa ce se va evacua pamantul din spatele acestor ziduri si se vor reface jardinierele din b.a. cu scurgeri pentru evacuarea apei de ploaie in afara ariei de influenta a fundatiilor, conform expertizei nr.33/2019 realizata de Ing. Domsa Valentin.
            Ceasul floral existent se afla in zona de protectie a sitului urban „Cetatea Timisoara”, cu cod LMI TM-II-s-A-06095, la limita cu zona verde.Interventiile propuse vor fi facute in spiritul cladirii si intregii zone in scopul de a-i pune in valoare potentialul.Cromatica va pastra caracterul traditional.
 Se propune amplasarea unui panou publicitar (volumetrie pe structura metalica) pe tuburile montate vertical la cota +7,00m. Se va inlocui mecanismul ceasului si se propune un sistem de iluminat arhitectural exterior.Se renunta la copertina metalica din partea de acces si la imprejmuirea ceasului cu un gard transparent, propuse initial.
Anexăm: Certificatul de urbanism nr. 3785 din 18.12.2019;

   Extrasul de carte funciară nr. 448135, Top 448135;

Emiterea proiectului de hotărâre are la bază documentația tehnico-economică conform  proiect nr. 87  din 2019  faza D.T.A.C. pentru obiectivul lucrări de Reabilitare Ceas Floral amplasat în Timișoara, CF 448135, Top 448135 întocmit prin SC Colterm SA.  
În concluzie, prin Proiectul nr. 87  din 2019  faza D.T.A.C. pentru obiectivul Reabilitare Ceas Floral amplasat în Timișoara, CF 448135, Top 448135.
, s-au stabilit următoarele:

     - valoarea totală estimată a realizării reabilitării Ceasului Floral conform devizului general, ca fiind de 

720,748.88 lei (fără TVA), 
lucrările de reabilitare vor fi executate în conformitate cu legislația în vigoare privind de achizițiile publice de lucrări.
Având în vedere importanța acestui demers, precum și prevederile legale expuse în prezentul raport, apreciez că proiectul de hotărâre privind  acordul Consiliului Local Reabilitare a Ceasului Floral amplasat în Timișoara, înscris în CF 448135, Top 448135, îndeplinește condițiile pentru a fi supus dezbaterii și aprobării plenului consiliului local. 

